Hyvä ystävä! Tervetuloa Eläimet opettavat -sarjaan!
Tässä jaksossa ajattelin kertoa kameleontista, -
jolla on telefotolinssi ja sinkokieli.
Telefotolinssi on kiinnostava ratkaisu sinkokielestä puhumattakaan.
Luomakunnan eläimillä on erilaisia silmiä - jopa 60 erityyppistä.
On peilisilmiä, linssisilmiä, eläimiä, joilla on 200 silmää -
ja yhdistelmäsilmiä eli sekä peiliä että linssiä.
Tässä on tutka suunnittelun diagnosoimiseksi.
60 ihan erilaisen silmän olisi pitänyt toisistaan riippumatta -
pienin askelin kehittyä jostain alkusilmästä.
Jo yhdenkin silmän kehittyminen on mahdotonta, -
saati 60:n toisistaan riippumatta kehittyneen.
Kannattaa aina ajatella itse ja esittää hankalia kysymyksiä.
Biologian opetuksessa näytetään valoherkkä solu, -
joka painui kuopalle ja kehitti eteensä linssin, josta tuli silmä.
Täyttä sadunkerrontaa. Ei sitä tapahdu kuin mielikuvituksessa.
Jos näin kerrotaan, kysy opettajalta kohteliaasti, -
kuinka esim. kampasimpukan 200 erityistä peilisilmää kehittyivät.
"Opettaja, haluan tietää tämän mekanismin."
Voit osoittaa tarinat tarinoiksi ja tieteen tieteeksi.
Kannustan sinua tutkimaan tieteellisesti asioita -
ja vaatimaan, että väitteelle pitää olla selitys, -
joka on uskottava ja laboratoriossa toistettava.
Alkuperätarinat on heti hylättävä, -
koska niiden taustalla on vain ateismin pönkittäminen -
ja ateistisen filosofian tuputtaminen.
Kannattaa siis harrastaa tieteitä, vaatia tieteellinen selitys, -
ryhtyä tutkijaksi. Ei siinä ole pelättävää. Jotkut uskovat sanovat, -
etteivät ala biologiksi/luonnon- tutkijaksi, koska usko menee.
Päinvastoin! Tutkiminen vakuuttaa Jumalan nerokkaasta suunnittelusta.
Kaikki suuret tiedemiehet ovat olleet uskovia -
ja ajatelleet Jumalan ajatuksia Hänen jälkeensä -
ja antaneet kunnian Jumalalle. Darwinin jälkeinen aika -
palvoo ihmisjärkeä eikä halua nähdä Jumalan suunnittelua.
Se on myös halusta kiinni. Haluatko olla avoin toiselle selitykselle?
Haluatko katsoa asioita tieteellisesti?
Lehdissä esiintyy harva se viikko väitteitä, -
että nyt on keksitty elämän synty.
Jos kemia ja fysiikka on totta, kuten uskon niiden olevan, -
ne vahvistavat tieteellisesti, että aine ei voi alkaa elää.
Se on ihan mahdotonta. Se on tieteellinen tutkimustulos.
Kun väitetään, että aine päättää alkaa elää ja ryhtyä ihmiseksi, -
jonka järkeä aletaan palvoa totuutena, niin se on lähinnä komediaa.
Näissä täytyy olla hyvin tarkka. Ajattele reippaasti itse -
äläkä välitä pilkasta. Se kuuluu tavallaan asiaan.
Jos saat pilkkaa niskaasi, niin sano, ettei se riitä.
Pitää selittää tieteellisesti, miten jokin olisi voinut tapahtua, -
kuten esim. kameleontin telefoto- linssin ja sinkokielen syntyminen.
Kameleontti on lisko, jolla on varsin erinomaisia taitoja -
ja hienoja rakenteita. Ravintona ovat hyönteiset.
Ne elävät yleensä puissa. Isoimmat kameleontit ovat yli 1/2-metrisiä.
Kameleontit pystyvät vaihtamaan väritystään.
Ne eivät tee niin taustaan sopeutuakseen, kuten mustekalat.
Väritys riippuu valaistuksesta, lämpötilasta ja ehkä siitäkin, -
millä tuulella ne ovat. Vihastus voi muuttaa ne -
punaiseksi ja keltaiseksi. Miksi?
Se voi toimia varoituksena toisille kameleonteille.
Niiden arvellaan tällä tavoin viestittävän mielialaansa toisille.
Eräät uroskameleontit muuttavat väriään -
ruskeasta purppuranpunaiseksi ja vaaleansiniseksi -
houkutellakseen naaraita. Ne laittavat silmäluomet keltaisiksi -
ja täpyttävät ne vihrein pilkuin. Se on kuin silmämeikki -
naaraitten miellyttämiseksi. Uskomatonta mutta totta!
No, miten kameleontti tekee kaiken tämän?
Väri muuttuu erityisrakenteisen ihon avulla.
Niillä on aivan erityisrakenteinen iho tätä varten.
Läpinäkyvän ulkokerroksen alla on 2 kerrosta -
punaisia ja keltaisia pigmenttejä erityisissä värisoluissa.
Alla on 2 muuta kerrosta: toinen heijastaa sinistä, toinen valkoista
Tätäkin syvemmällä on tummanruskea melaniinipigmenttikerros -
melanofoorisoluineen. Ne ovat värinvaihdossa tärkeimmät, -
koska niistä lähtee ulokkeita ylä- kerroksiin. Monimutkainen rakenne!
Miten evoluutio olisi tämän tehnyt? Entä välivaiheet? Kysy näitä!
Miten se väri muuttuu? Siinä solut laajenevat tai supistuvat.
Kameleontti on vihreä, kun kelta- solut ovat osittain supistuneet -
ja näin päästävät myös heijastuvaa sinistä valoa läpi.
Vihainen kameleontti voi olla keltainen. Keltasolut laajenevat niin, -
ettei sininen valo pääse läpi. Keltaisuus voi johtua siitäkin, -
että sininen kerros puuttuu, ja valkea valo loistaa läpi -
kirkastaen muut värit.
Iho vaalenee, kun melanofoorisolut vetävät melaniinipigmentin sisään.
Kun kameleontti raivostuu, melaniini leviää ulompiin kerroksiin, -
ja sen iho tummuu.
Eläimen muita erityisominaisuuksia on telefotolinssi.
Silmät ovat suuret ja liikkuvat toisistaan riippumatta.
Etäisyys mitataan ainutlaatuisella telefotomenetelmällä.
Se toimii kuin vanha kamera. Ruuvia vääntäen linssi tarkentui objektiin
Asteikosta näkyi kohteen etäisyys.
Täsmällinen tarkennus vaatii verkkokalvolle ison kuvan.
Tämä kuva onkin selkärankaisten suurin eläimen kokoon nähden.
Kuva muodostuu hämmästyttävän "negatiivisen" linssin avulla, -
joka on eläinkunnassa ainutlaatuinen.
Linssi ei konvergoi valoa, vaan divergoi sitä.
Terävä kuva syntyy miltei miltä etäisyydeltä tahansa.
Sen silmän akkommodaatio- eli mukautumiskyky on erinomainen -
jopa 3 cm:n etäisyydellä. Kuva on terävä toisin kuin ihmisellä.
Se pystyisi lukemaan kirjaa 3 cm:n päästä. Me emme pysty.
Me näemme yhtä terävän kuvan vasta 30 cm:n etäisyydellä.
Tarkka etäisyyden arviointi on tarpeen, -
koska se saalistaa hyönteisiä hämmästyttävällä kielellään.
Se voi olla 1,5 kertaa eläintä pitempi.
Sisällä on jäykkyyttä antava luu ja n. 10 liukastavaa tuppea ympärillä.
Tupet ovat kertyneitä elastisia kollageenijänteitä.
Niitä ympäröivät voimakkaasti kiihdyttävät lihakset, mikä on tärkeää.
Kieltä käytettäessä lihakset aktivoidaan supistumaan sisäänpäin.
Jotta lihaksen kokonaistilavuus silti säilyisi vakiona, -
lihas pitenee kielen pituussuuntaan.
Tupet venyvät kuin kuminauhat. Saavuttaessaan luun pyöreän pään -
ne liukuvat eteen ohi kieliluun rentoutuen sisäänpäin -
ja supistuvat pidentyen nopeasti. Kieli ojentuu luun päästä eteenpäin
ja liukuva jousimekanismi vapauttaa varastoituneen energian -
ampuen kielen eteenpäin huikean nopeasti.
Päällekkäiset tupet liukuvat auki teleskooppiputkien tavoin.
Siksi kieli kiihtyy kuin ohjus.
Kiihtyvyys on 50-kertainen verrattuna putoavaan esineeseen.
Astronautitkin menettävät tajuntansa -
jo 10 kertaa painovoimaa nopeammalla kiihtyvyydellä.
Kameleontti käyttää supersupistuvaa lihasta, -
joka on selkärankaisilla ainutlaatuinen.
Tämä on tarpeen riittävän jännityksen saamiseksi pitkään kieleen.
Tiedemiehet tarvitsivat erityisnopean röntgenkameran -
selvittääkseen kielen liikkeen myös suun sisällä.
Kun kieli lentää, sen kärkeen muodostuu eräänlainen imukuppi -
kahden lihaksen avulla juuri ennen osumista saaliiseen.
Muuten kieli törkkäisi saaliin pois. Kielen lentäessä ilmassa -
siihen alkaa siis muodostua imukuppi, joka nappaa saaliin.
Kuinka kieli voi kiihtyä tällä nopeudella?
Edes supersupistuva lihas ei tätä täysin selitä, -
sillä sen pitäisi kehittää 10-kertainen voima.
Eräät eläimet kehittävät suuren kiihtyvyyden raajat vipuina -
keihäänheittäjien tavoin. Silti kengururottakin saavuttaa -
vain 19 x painovoimaa suuremman kiihtyvyyden hypyssään.
Tutkimus on paljastanut kielen nerokkaan katapulttijärjestelmän.
Liukuva jousi on yllättävän kompakti, tehokas ja helppo kontrolloida.
Tutkijat eivät ole toistaiseksi törmänneet -
vastaavaan järjestelmään biologiassa/mekaniikassa.
Tämä on täysin uusi design.
Kollageenikatapultti kiinnostaa insinöörejä.
Siitä voitaneen kehittää erilaisia lääketieteellisiä sovellutuksia.
Katapulttikieli on tehokkaampi kuin ihmisen katapultit, -
jotka lataavat kuorman/vapauttavat energian samaa väylää pitkin.
Kieli vapauttaa energian eri väylää eikä kieli kaipaa ylimääräisiä -
liikkuvia osia energian yhtäkkiseen vapauttamiseen, -
sillä energia vapautuu kielen liukuessa eteen ohi kieliluun kärjen.
Kiihtyvyys on äkillinen. Silti energia vapautuu tasaisesti, -
kun tuppi toisensa jälkeen liukuu eteenpäin. Energiaa ei haaskata.
Kerralla vapautuva energia saisi kielen mutkittelemaan, -
ja energiaa kuluisi tarpeettomaan värinäliikkeeseen.
Miten evolutionistit tämän selittäisivät?
On huomattu, että saalistukseen tarvitaan kieltä ja imukuppia.
Heistä kieli ja imukuppi ovat kehittyneet samaan aikaan -
rinnakkain evoluution varhaisvaiheessa. Aika vitsikäs selitys.
Parempi selitys on, että kameleontit ovat aina olleet kameleontteja, -
ja suunnittelija on varustanut ne kaikilla yhteistyöominaisuuksilla.
Kiinnostavaa on, että biologinen tutkimus olettaa, -
että elimellä on tarkoituksenmukainen toiminto.
On siis perusteltua selvittää, miten se toimii. Se on järkevää, -
kun tiedetään, että elimet on suunniteltu toimiviksi.
Biologinen tutkimus osoittaa, että lähtökohtaisesti ja tiedostamatta -
etsitään suunnittelua, mutta muututaan evolutionisteiksi, -
kun yritetään keksiä uskottavia selityksiä sille, -
kuinka rakenteet ja toiminnot olisivat kehittyneet.
Tutkimusraporttien loppuun liitetyt pakolliset evoluutio-osiot -
eivät kuitenkaan anna käytännön lisäarvoa ko. tutkimukselle.
Ilman lopun pakollista evoluutioliturgiaa on vaara, -
että raporttia ei julkaista. Senhän voisi tulkita tukevan luomisuskoa.
Aika koomista, mutta ihan tavallista tutkimusraporteissa.
No, muitakin näitä jännittäviä kieliä on, -
kuten aiemmin todettiin tikan kielestä.
Sillä oli väkäset päässä harppuunan tavoin -
ja liimatehdas liimaamassa saalista kiinni.
Tässä oli imukuppi, joka kielen singotessa huimaa vauhtia eteenpäin -
muodostuu sopivasti kielen päähän, jotta saalis saadaan talteen.
Joko harppuuna, liima tai imukuppi. Hauskaa Jumalan huumorintajua.
Luonnon tutkiminen on mielenkiintoista ja palkitsevaa.
Se vahvistaa sen, että Jumala todella on olemassa.
Mitenkään muuten ei näitä voi selittää.
Kiitos, kun olit mukana!
Tekstitys: Tuula-Riitta Virrankare